CELEX: 32021D2254
Language: el
Date: 2021-12-07 00:00:00
Title: Αποφαση (ΕΕ) 2021/2254 τησ Ευρωπαϊκησ Κεντρικησ Τραπεζασ της 7ης Δεκεμβρίου 2021 που τροποποιεί την απόφαση (EE) 2020/1997 σχετικά με την έγκριση της ποσότητας των κερμάτων που πρόκειται να εκδοθούν το 2021 (ΕΚΤ/2021/53)

17.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 454/17
               
            
         ΑΠΟΦΑΣΗ (ΕΕ) 2021/2254 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 7ης Δεκεμβρίου 2021
         που τροποποιεί την απόφαση (EE) 2020/1997 σχετικά με την έγκριση της ποσότητας των κερμάτων που πρόκειται να εκδοθούν το 2021
         (ΕΚΤ/2021/53)
         Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 2,
         Έχοντας υπόψη την απόφαση (ΕΕ) 2015/2332 της Ευρωπαϊκής Κεντρικής Τράπεζας, της 4ης Δεκεμβρίου 2015, σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση (EKT/2015/43) (1), και ιδίως το άρθρο 3 παράγραφος 7,
         Εκτιμώντας τα ακόλουθα:
         
                     (1)
                  
                  
                     Από την 1η Ιανουαρίου 1999 η Ευρωπαϊκή Κεντρική Τράπεζα (ΕΚΤ) ασκεί αποκλειστικά το δικαίωμα έγκρισης της ποσότητας κερμάτων που εκδίδουν τα κράτη μέλη με νόμισμα το ευρώ.
                  
               
                     (2)
                  
                  
                     Με βάση τις εκτιμήσεις της ζήτησης κερμάτων ευρώ για το 2021 που της υπέβαλαν τα κράτη μέλη με νόμισμα το ευρώ η ΕΚΤ ενέκρινε τη συνολική ποσότητα των κερμάτων ευρώ που προορίζονται για κυκλοφορία και των συλλεκτικών κερμάτων ευρώ που δεν προορίζονται για κυκλοφορία το 2021, εκδίδοντας την απόφαση (ΕΕ)/2020/1997 της Ευρωπαϊκής Κεντρικής Τράπεζας (ΕΚΤ/2020/57) (2).
                  
               
                     (3)
                  
                  
                     Σύμφωνα με το άρθρο 3 της απόφασης (ΕΕ) 2015/2332 της Ευρωπαϊκής Κεντρικής Τράπεζας (ΕΚΤ/2015/43), εάν πιθανολογείται ότι η πραγματική ζήτηση κερμάτων ευρώ σε κράτος μέλος της ζώνης του ευρώ πρόκειται να υπερβεί την εγκεκριμένη ποσότητα κερμάτων προς έκδοση σε δεδομένο ημερολογιακό έτος, το κράτος μέλος πρέπει να ενημερώνει την ΕΚΤ και να ζητά ειδική έγκριση για την έκδοση πρόσθετης ποσότητας κερμάτων για το εν λόγω ημερολογιακό έτος, εφόσον εξακολουθεί να υφίσταται η αυξημένη ζήτηση κερμάτων.
                  
               
                     (4)
                  
                  
                     Στις 22 Νοεμβρίου 2021 η ΕΚΤ έλαβε αίτημα το οποίο υπέβαλε η Banc Ceannais na hÉireann/Central Bank of Ireland για λογαριασμό της Ιρλανδίας, ζητώντας αύξηση της ποσότητας των κερμάτων ευρώ που η Ιρλανδία μπορεί να εκδώσει το 2021 κατά 10 εκατ. ευρώ, ήτοι από 16,3 εκατ. ευρώ σε 26,3 εκατ. ευρώ, προκειμένου να ανταποκριθεί σε σημαντική αύξηση της ζήτησης κερμάτων που συνδέεται με μείωση της επανεισροής κερμάτων στις τράπεζες το 2021 σε σχέση με το 2020 και σε αύξηση της ζήτησης για την περίοδο πριν από τα Χριστούγεννα του 2021, που ήταν υψηλότερη της εκτιμηθείσας.
                  
               
                     (5)
                  
                  
                     Σύμφωνα με το άρθρο 3 παράγραφος 7 της απόφασης (ΕΕ) 2015/2332 (ΕΚΤ/2015/43), η εκτελεστική επιτροπή υποχρεούται να λάβει ξεχωριστή απόφαση επί του ειδικού αιτήματος για έγκριση, όταν δεν απαιτείται τροποποίησή του.
                  
               
                     (6)
                  
                  
                     Για τους λόγους αυτούς η απόφαση (ΕΕ) 2020/1997 (ΕΚΤ/2020/57) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Ο πίνακας του άρθρου 2 της απόφασης (ΕΕ) 2020/1997 (ΕΚΤ/2020/57) αντικαθίσταται από το ακόλουθο κείμενο:
            η σειρά που αφορά την Ιρλανδία αντικαθίσταται από το ακόλουθο κείμενο:
            
               
                           «Ιρλανδία
                        
                        
                           25,8 
                        
                        
                           0,5 
                        
                        
                           26,3 »·
                        
                     
         
         
            Άρθρο 2
            Έναρξη παραγωγής αποτελεσμάτων
            Η παρούσα απόφαση αρχίζει να παράγει αποτελέσματα την ημέρα της κοινοποίησής της στους αποδέκτες.
         
         
            Άρθρο 3
            Αποδέκτες
            Η παρούσα απόφαση απευθύνεται στα κράτη μέλη με νόμισμα το ευρώ.
         
         
            Φρανκφούρτη, 7 Δεκεμβρίου 2021.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 328 της 12.12.2015, σ. 123.
         
            (2)  Απόφαση (ΕΕ) 2020/1997 της Ευρωπαϊκής Κεντρικής Τράπεζας, της 24ης Νοεμβρίου 2020, σχετικά με την έγκριση της ποσότητας των κερμάτων που πρόκειται να εκδοθούν το 2021 (EKT/2020/57) (ΕΕ L 410 της 7.12.2020, σ. 104).